Parlamento del Regno Unio

El Parlamento del Regno Unio de Gran Bretagna e Irlanda del Nord el ze el supremo corpo lejislativo inte el Regno Unio e inte łe Dipendense britàneghe d'oltremare.

 Formasion 
Siben che el Parlamento del Regno Unio el sìpia conponesto da trè òrgani (la Corona, ła House of Lords e ła House of Commons), el ze un parlamento bicamarałe. La Càmera dei Lord ła raprezenta ła Càmara Alta, mentre ła Càmara dei Comuni el ze ła Càmara Basa.

La House of Lords e ła House of Commons o se reunise in locałi separai del Pałaso de Westminster (pùblego cofà che "Houses of Parliament"), a Londra (pì precizamente, inte el borough de Westminster). Par convension costitusionałe, tuti i ministri (anca el Primo ministro), i ze menbri dei Comuni o dei Lords.

 Càmara dei Lord 
La Camera dei Lord el detien do tipi difarenti de conponenti: i Lords Spiritual (i prinsipałi véscovi de ła Ceza d'Inghiltera) e i Lords Temporal (i Pari del Regno); ła ze conpletamente no ełetiva.

 Càmara dei Comuni 
La càmara dei comuni ła ze ła camera baza del parlamento inglezo e ła ze anca ła pì inportante. I menbri i vien ełezesti democrategamente co na leje ełetorałe prinsipalmente co sistema majoritàrio

 Conpetense 
El Parlamento el ghea tacà sviłuparse da l'antigo consejo che el asisteva el Sovran. In teoria, el podere no el ze detegnesto inte el Parlamento, ma inte el "Queen-in-Parliament" (o "King-in-Parliament").

Ze de frecuente sta dito che ła Queen-in-parliament ła sìpia na autorità del tuto sovrana, anca se na ste pozision łe ze discurìbiłi. Inte l'era moderna, el podere vero el ze tegnesto da ła democrategamente ełezesta Càmara dei Comuni; el Sovran el ajise solché cofà figura raprezentativa e i poderi de ła Camera dei Lord i ze fortemente limitati.

Sovranità parlamentare
L'evołusion de łe imunità parlamentari ła ga prodoto el dogma de ła "sovranità" del parlamento del Regno Unio: par sta motivasion, speta a cadauna Camera asertar e sansionar, «calsìase ato o omision che i se traduza inte l'oltrajo al Parlamento»Palmer, John C. Jr., Constructive Contempt, American Law Review, Vol. 50, Issue 3 (May-June 1916), pp. 371-374, o sia «cualsìase ato o omision che el ostruisa o inpedisa a una de łe Houses of Parliament de portar vanti łe so funsion, o che el ostruisa o inpedisa a cualsìase menbro o funsionàrio de łe Houses  l'adenpienimento dei propi gaveri o che el tenda, diretamente o indiretamente, a produr sti rezultai»L’IMPEDIMENTO DEI TITOLARI DEL POTERE ESECUTIVO A COMPARIRE IN UDIENZA COME IMPUTATI (a cura di Paolo Passaglia) , novembre 2010, p. 59..

 Notasion 

 Bibliografia 
 Kelso, Alexandra, Parliamentary Reform at Westminster, 2009; Manchester University Press.

 Voze corełae 
 Càmara dei lord
 Càmara dei comuni (Regno Unio)
 Sistema Westminster

 Altri projeti 

 Linganbi foresti 

Categoria:Parlamento britànego